
DR.30.9.2003 43 
 

permintaan dan unjuran pertumbuhan dalam keluaran dalam negara kasar (KDNK).  
Sehubungan dengan itu, kerajaan telah merancang untuk meningkatkan kapasiti penjanaan 
elektrik di seluruh Malaysia dengan menggunakan kadar pertumbuhan purata 7.2% dari 
tahun 2003 hingga tahun 2010. 

Kadar ini adalah lebih tinggi daripada unjuran kadar pertumbuhan purata ekonomi 
yang diramalkan iaitu di sekitar 6.5%.  Sehingga tahun 2010 dengan cara ini, penambahan 
permintaan elektrik yang luar biasa dapat ditampung oleh simpanan elektrik atau dengan 
izin, reserve margin yang dirancangkan agar pengguna-pengguna sentiasa dapat 
menikmati bekalan elektrik yang mencukupi dan berterusan. 

Timbalan Yang di-Pertua  [Dato' Haji Muhamad bin Abdullah]:  Ya, ada yang 
berdiri Yang Berhormat, Kubang Kerian.  Sila. 

Tuan Husam bin Haji Musa:  Tuan Yang di-Pertua, terima kasih.  Saya hendak 
tahu reserve margin yang digunakan oleh TNB sekarang, berapa peratuskah reserve 
margin yang ditentukan dan bilakah orang awam dapat mengetahui sebab-sebab blackout 
di lima negeri, dan di Kubang Pasu turut blackout pada hari Perdana Menteri kita bentang 
Bajet, mentang-mentang dia hendak bersara, Parlimen dia tidak dibekalkan elektrik pada 
hari tersebut, jadi bila kita dapat tahu itu? 

Datuk Tan Chai Ho:  Reserve NEG atau elektrik simpanan yang digunakan oleh 
TNB adalah lebih kurang 30%.  Mengenai laporan blackout yang berlaku pada 1 
September, pagi ini saya sudah jawab iaitu laporan yang dibuat oleh TNB baru dihantar ke 
kementerian saya, dan kementerian ini akan mengemukakan laporan ini kepada Mesyuarat 
Kabinet dan selepas itu, kita akan atau memang mengumumkan laporan ini kepada orang 
awam.  Kita rujukkan kepada Kabinet dahulu, selepas itu baru kita buat announcement atau 
pengumuman kepada orang awam.  Ya, sila. 

Timbalan Yang di-Pertua  [Dato' Haji Muhamad bin Abdullah]:  Ya. 

Puan Fong Po Kuan:  Terima kasih Yang Berhormat, saya hendak bertanya 
berkenaan dengan laporan blackout, siasatan terperinci, saya ingin tahu apakah laporan itu 
akan dicensor, dengan izin, sebelum dikemukakan kepada orang awam.  Mengapa sebab 
saya rasa kalau dia bertanggungjawab kepada orang ramai, dia juga pada masa yang sama 
serentak, bukan sahaja bagi Perdana Menteri, bagi menteri, bagi Kabinet, tetapi serentak 
bagi orang awam dan menteri juga.  Ini perkara satu.  Yang kedua, saya ingin tahu 
sebagaimana yang dilaporkan special package scheme untuk membayar ganti rugi, ini akan 
dijalankan dan bila masanya. 

Datuk Tan Chai Ho:  Tuan Yang di-Pertua, laporan yang dikemukakan oleh TNB 
wajib dirujukkan kepada Mesyuarat Kabinet kerana Kabinet yang memberi arahan supaya 
laporan atau siasatan ini perlu dijalankan oleh TNB.  Jadi, kalau Ahli Yang Berhormat 
hendak tahu, kandungan, content laporan ini, sorrylah, saya tidak boleh beritahu dahulu, 
jadi tunggu, tadi saya kata selepas dikemukakan kepada Kabinet, lepas itu akan 
diumumkan kepada orang awam.  Masa dahulu sama juga, tahun 1996 kita buat perkara 
yang sama juga di mana pengumuman dibuat selepas rujukan kepada Kabinet.  Jadi, 
bolehkah bersabar. 

Timbalan Yang di-Pertua  [Dato' Haji Muhamad bin Abdullah]:  Ya, boleh beri 
jalan Yang Berhormat? 

Puan Fong Po Kuan:  Saya akan sabar, tetapi boleh atau tidak saya 
mendapatkan jaminan daripada kementerian tidak akan berlaku censorship terhadap 
laporan tersebut, saya hendak minta jaminan tersebut kerana kata sebelum ini tahun 1996 
juga begitu, kita first class infrastructure, tetapi third class mentality.  Mestilah maju sedikit 
mentaliti, tunjukkan ketelusan, akauntabiliti. Jadi, saya pohonlah laporan asal yang 
dikemukakan oleh TNB kepada menteri, janji, itulah bentuknya asal kepada orang ramai, 
bolehkah janji dan beri jaminan atau tidak Timbalan Menteri?  

Datuk Tan Chai Ho:  Tuan Yang di-Pertua, ini terpulang kepada Kabinet.  
Bagaimana saya tidak boleh over right itu Kabinet, betulkah Yang Berhormat?  Tanya 
soalan pun kena bijak juga.  You turn force me to answer this question.  

  



permintaan dan unjuran pertumbuhan dalam keluaran dalam negara kasar (KDNK). Sehubungan dengan itu, kerajaan telah merancang untuk meningkatkan kapasiti penjanaan elektrik di seluruh Malaysia dengan menggunakan kadar pertumbuhan purata 7.2% dari tahun 2003 hingga tahun 2010. Kadar ini adalah lebih tinggi daripada unjuran kadar pertumbuhan purata ekonomi yang diramalkan iaitu di sekitar 6.5%. Sehingga tahun 2010 dengan cara ini, penambahan permintaan elektrik yang luar biasa dapat ditampung oleh simpanan elektrik atau dengan izin, reserve margin yang dirancangkan agar pengguna-pengguna sentiasa dapat menikmati bekalan elektrik yang mencukupi dan berterusan. Timbalan Yang di-Pertua [Dato' Haji Muhamad bin Abdullah]: Ya, ada yang berdiri Yang Berhormat, Kubang Kerian. Sila. Tuan Husam bin Haji Musa: Tuan Yang di-Pertua, terima kasih. Saya hendak tahu reserve margin yang digunakan oleh TNB sekarang, berapa peratuskah reserve margin yang ditentukan dan bilakah orang awam dapat mengetahui sebab-sebab blackout di lima negeri, dan di Kubang Pasu turut blackout pada hari Perdana Menteri kita bentang Bajet, mentang-mentang dia hendak bersara, Parlimen dia tidak dibekalkan elektrik pada hari tersebut, jadi bila kita dapat tahu itu?. Datuk Tan Chai Ho: Reserve NEG atau elektrik simpanan yang digunakan oleh TNB adalah lebih kurang 30%. Mengenai laporan blackout yang berlaku pada 1 September, pagi ini saya sudah jawab iaitu laporan yang dibuat oleh TNB baru dihantar ke kementerian saya, dan kementerian ini akan mengemukakan laporan ini kepada Mesyuarat Kabinet dan selepas itu, kita akan atau memang mengumumkan laporan ini kepada orang awam. Kita rujukkan kepada Kabinet dahulu, selepas itu baru kita buat announcement atau pengumuman kepada orang awam. Ya, sila. Timbalan Yang di-Pertua [Dato' Haji Muhamad bin Abdullah]: Ya. Puan Fong Po Kuan: Terima kasih Yang Berhormat, saya hendak bertanya berkenaan dengan laporan blackout, siasatan terperinci, saya ingin tahu apakah laporan itu akan dicensor, dengan izin, sebelum dikemukakan kepada orang awam. Mengapa sebab saya rasa kalau dia bertanggungjawab kepada orang ramai, dia juga pada masa yang sama serentak, bukan sahaja bagi Perdana Menteri, bagi menteri, bagi Kabinet, tetapi serentak bagi orang awam dan menteri juga. Ini perkara satu. Yang kedua, saya ingin tahu sebagaimana yang dilaporkan special package scheme untuk membayar ganti rugi, ini akan dijalankan dan bila masanya. Datuk Tan Chai Ho: Tuan Yang di-Pertua, laporan yang dikemukakan oleh TNB wajib dirujukkan kepada Mesyuarat Kabinet kerana Kabinet yang memberi arahan supaya laporan atau siasatan ini perlu dijalankan oleh TNB. Jadi, kalau Ahli Yang Berhormat hendak tahu, kandungan, content laporan ini, sorrylah, saya tidak boleh beritahu dahulu, jadi tunggu, tadi saya kata selepas dikemukakan kepada Kabinet, lepas itu akan diumumkan kepada orang awam. Masa dahulu sama juga, tahun 1996 kita buat perkara yang sama juga di mana pengumuman dibuat selepas rujukan kepada Kabinet. Jadi, bolehkah bersabar. Timbalan Yang di-Pertua [Dato' Haji Muhamad bin Abdullah]: Ya, boleh beri jalan Yang Berhormat?. Puan Fong Po Kuan: Saya akan sabar, tetapi boleh atau tidak saya mendapatkan jaminan daripada kementerian tidak akan berlaku censorship terhadap laporan tersebut, saya hendak minta jaminan tersebut kerana kata sebelum ini tahun 1996 juga begitu, kita first class infrastructure, tetapi third class mentality. Mestilah maju sedikit mentaliti, tunjukkan ketelusan, akauntabiliti. Jadi, saya pohonlah laporan asal yang dikemukakan oleh TNB kepada menteri, janji, itulah bentuknya asal kepada orang ramai, bolehkah janji dan beri jaminan atau tidak Timbalan Menteri?. Datuk Tan Chai Ho: Tuan Yang di-Pertua, ini terpulang kepada Kabinet. Bagaimana saya tidak boleh over right itu Kabinet, betulkah Yang Berhormat? Tanya soalan pun kena bijak juga. You turn force me to answer this question.